rlitschk/wikidir huggingface dataset:
De Cho Polu is en 6.735 m över de See hooch Barg in de Khumbu-Region in Nepal. Sien Nordgrat is mit den östlichen Deel vun de „Lhotse-Müer“ verbunnen. Nahberbargen sünd in‘ Osten de Makalu, nördlich de Shartse, sülvst en Deel vun de Lhotse-Müer. Tüschen Shartse un Cho Polu liegt en Pass (Col Hardie, 6.183 Meter hooch). Südlich Nahbers sünd Num Ri un Baruntse, in‘ Westen liggt de Island Peak. De Cho Polu liggt in‘ Makalu-Barun-Natschonalpark. De Cho Polu wurr eerstmals an‘ 1. November 1984 dör den Spanier Nil Bohigas besteegen. He hett den Barg dorbi aber illegal besteegen (ahn Permit). Disse Bestiegen weer lang Johren umstreeden, intüschen wurrd se aber in de Himalayan Database vun Elizabeth Hawley upführt. An‘ 12. November 1999 gelung Olaf Rieck, Dieter Rülker, Markus Walter un Günter Jung de tweet Bestiegen (över de Nordwand). Nah Angaven in en Book vun Jan Kielkowski weer de Barg vör 1999 dreemal över den Nordgrat bestegen wurrn. Norman Hardie weer nah eegen Angaven aber nie nich up den Tipp un hett dat ok nie behaupt. Dat Tippfoto vun en japaansch Expeditschoon, de 1964 de Bestiegen verkünnd hett, lett ahn Twiefel den Cho Polu in eenig Entfernung erkennen. Cho Polu. Mehr
Christian Schwarz-Schilling (* 19. November 1930 in Innsbruck) is en düütsch Politiker (CDU) un Ünnernehmer. He weer van 1982 bit 1992 Bundsminister för dat Post- un Feernmeldewesen / Bundsminister för Post un Telekommunikatschoon. Tüschen 2006 un 2007 weer he 17 Maand lang de Hooch Repräsentant för Bosnien un Herzegowina un dormit verantwortlich för dat Överwaaken vun dat Freedensafkommen vun Dayton. Nah dat Abitur 1950 an dat Arndt-Gymnasium Dahlem in Berlin hett Schwarz-Schilling an de Universität München Ostasiatische Kultur- un Spraakwetenschapen un Geschichte studeert. 1956 hett he sien Doktertitel (Dr. phil.) mit de Arbeit Der Friede von Shan-Yüan 1005 n. Chr. und seine Auswirkungen auf die Beziehungen zwischen dem Chinesischen Reich und dem Liao-Reich der Kitan maakt. Ansluutend fung he en Banklehre in Hamborg an. Van 1957 bit 1982 weer he Geschäftsführer vun de Accumulatorenfabrik Sonnenschein GmbH in Büdingen. Van 1993 bit 2002 weer he Geschäftsführer vun de Dr. Schwarz-Schilling & Partner GmbH, en Telekommunikatschons-Beraderünnernehmen ut Büdingen. Nah sien Utscheeden ut de Politik hett Schwarz-Schilling immer mal weer Upgaven in Ünnernehmen övernommen, de sück in reguleerte Märkten vörwagen deen, to’n Bispeel as Mitgrünner vun de Telegate AG un siet 2014 as Vösitter vun den Ünnernehmensbiraad vun de UPLINK Network GmbH. Christian
Alfred Eder (* 28. Dezember 1953 in Piesendorf) is en öösterrieksch Biathlontrainer un ehmalger Biathlet. As aktiv Sportler harr Eder en knapp 20-jährige Karriere. He hett an söss Olympisch Winterspelen deelnommen un hörrt dormit to de Rekorddeelnehmern an Winterspelen. Mit twee Bronzemedaillen bi Weltmeesterschapen is Eder de spoodriekst öösterrieksch Biathlet vun sien aktiv Tiet. Alfred Eder is för den Heeressportverein Saalfelden antreeden. De Sportsuldat fung Midden vun de 1970er Johren mit den Biathlonsport an un nehm all 1976 in Antholz eerstmals an Biathlon-Weltmeesterschapen deel un keem in' Sprint up Platz 29. Een Week later is he bi dat Eenzelrennen vun de Olympisch Winterspelen 1976 in Innsbruck upstellt wurrn un keem dorbi up Platz 21 as ok mit Franz-Josef Weber, Klaus Farbmacher un Josef Hones up Platz vun dat Staffelrennen. Bi den Biathlon-Weltmeesterschapen 1977 in Vingrom keemen de Ränge 41 in' Eenzel un 35 in' Sprint dorto. 1978 wurr he in Hochfilzen 13. vun dat Eenzel, 11. vun den Sprint un mit Josef Koll, Siegfried Dockner un Franz-Josef Weber keem he mit de Staffel up den 5. Platz. Sie bit dorhen best Ergevnis bi Weltmeesterschapen reck he 1979 in Ruhpolding mit Platz 10 in' Einzel, Rang 8 in' Sprint un mit
Halvard Hanevold (* 3. Dezember 1969 in Askim, Norwegen; † 3. September 2019 in Asker) weer en norweegsch Biathlet un Olympiasieger in’ Biathlon. Halvard Hanevold is för den Asker Skiklubb antreeden. Sien Trainer weer Joar Himle. Siet 1992 hörr he den norweegschen Natschonalkader an. Nah eenig Startschwierigkeiten keem hüm togood, dat dat norweegsch Team in’ Winter 1994 radikal verjüngt wurr. Spood broch dat bi de Olympisch Spelen 1994 in Lillehammer noch nich, aber de norweegsch Trainer hemm wiederhen up de Jöögd sett, to de ünner annern ok Ole Einar Bjørndalen hörrn dee. 1995 fier Hanevold all sien eerst Weltmeestertitel in den mittlerwiel afschafft Mannschapswettbewarf (tosommen mit Frode Andresen, Dag Bjørndalen un Jon Åge Tyldum). He hett sück dornah immer wieder verbeeter un weer siet 1996 immer ünner de best 30 Athleten in’ Gesamtweltcup, tweemal hett he de Saison as Veert afslooten. Anfang 1998 fier he in Antholz sien eersten Weltcupsieg (vun 33, dorvan 9 Eenzelssiege), twee Maan later wunn Hanevold unverwacht in Nagano de olympisch Goldmedaille in’ Eenzel över 20 km vör Pieralberto Carrara un Oleksij Ajdarow. Een Week later wunn he noch de Sülvermedaille mit de Staffel. De spoodriek Saison wurr för hüm kumplett mit den Weltmeestertitel in’ Mannschapswettbewarf.
Nova Scotia ([ˌnoʊ̯vəˈskoʊ̯ʃə] vun la. Neeschottland, so ok mennigmal nöömt, fr. Nouvelle-Écosse [nuvɛleˈkɔs]) is en kanaadsche Provinz an’n Atlantschen Ozean. De Naverprovinz is New Brunswick oder ok Nouveau-Brunswick un liggt in’n Westen. Ehr Hööftstadt is Halifax. De kontinentaalsche Deel vun de Provinz is en Halfeiland, dat vun’n Atlantschen Ozean ümgeven is, mit vele Buchten un Ästuaren. Keen Oort in Nova Scotia is wieter as 50 km vun de See weg. Dat Kap-Breton-Eiland, en groot Eiland in’n Noordoosten vun den kontinentaalschen Deel, höört ok to de Provinz, so as dat Sable-Eiland, en Eiland bekannt vör vele Havarien. Nova Scotia is de tweelüttste Provinz vun de Flach her achter Prince Edward Island. Se is ok de Provinz, neem dat Zentrum an’n südlichsten is. Ofschoonst de Entdecker Jean Cabot 1497 na Nova Scotia führ för de britsche Kron, kemen de eersten Europääschen un Europääers ut Frankriek. Pierre Dugua de Mons grünn 1605 en Kolonie op en Eiland an de Münden vun den Stroom Saint Croix. Mit dörbi vun de Partie weern ok Samuel de Champlain un François Gravé. Dat geev keen Drinkwater in Winter op düsse Eiland, also verleggt en de Kolonie na Port Royal bi Annapolis Royal 1605. In den Johren 1620
De Mairie Garlstörp weer in de Franzosentied (1810 bet 1813) een von de dree Mairien, in de de Kanton Garlstörp indeelt weer. De Seet weer in Garlstörp. Se harr 3491 Inwahners. De Ümgegend von Garlstörp hett vör de Franzosentied to de Vaagdie Parrns un de Amtsvaagdie Garlstörp von dat Amt Winsen in dat Förstendom Lümborg höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Garlstörp een von de 13 Mairien in’n Kanton Garlstörp von’n Distrikt Horborg, Departement von de Nedderelv. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Garlstörp weer nu een von de dree Mairien in’n Kanton Garlstörp, Distrikt Lümborg, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de negen Mairien Garlstörp, Marxen, Braackel, Diekshuus, Äästörp, Sohrndörp, Holm, Wulfsen un Luhmöhlen (all negen in’n Kanton Mesborg) höört harrn. De
Simon Schempp (* 14. November 1988 in Mutlangen) is en ehmalger düütsch Biathlet. Simon Schempp leev in sien Kindheit in Uhingen un sien Vereen is immer noch Ski Zunft Uhingen. In de eerst Johren hett he in sien Heimat Uhingen traineert. To disse Tiet geev dat dor blots en lütt Trainingsgrupp ünner de Upsicht vun sien Vader Reiner Schempp, de sülvst as Biathlet den Landeskader anhörrt harr. Wiel de Trainingsbedingungen in Uhingen nich de besten weern, wurr Schempp fakener nah Gosheim oder Ulm to'n Traineeren brocht. Dor weer de Upsichtspersonen Reiner Schempp, Mathias Rösch un Roland Schmauder statt. In de Johren tüschen 2004 un 2008 hett Schempp dat Skiinternat Furtwangen besöcht un dor vun Steffen Hauswald traineert. An dat Skiinternat hett he denn ok sien Abitur maakt, todem wurr hüm de Alfred-Maul-Gedächtnismedaille für hervorragende Leistungen in Sport verleeht, de hüm vun Simone Hauswald övergeven wurr. Siet 2008 traineert he in Ruhpolding un trett för dat Zoll-Ski-Team an. Internatschonal is Schempp siet 2006 toeerst in' Junioren-Europacup antreeden. Bi sien eerst Rennen in Obertilliach wunn he en Sprint un keem up den tweeten Platz in dat ansluuten Verfolgungsrennen. In Martell leep he 2007 sien eerste Juniorenweltmeesterschap. In Südtirol keem he in' Eenzel
Niemöhlen-Dierksdörp is en Stadtdeel vun Kiel. He grenzt an de Gemenen Mömbarg in’n Noorden, an Schönkarken in’n Oosten, an Schwentinendaal-Klaasdörp in’n Süüd-Oosten, an den Stadtdeel Wellingdörp in’n Süden un an de Kieler Föörd in’n Westen. En Fähr verbindt Niemöhlen-Dierksdörp mit Kiel-Düsternbrook, wat jüst op de anner Siet liggt. To den Stadtdeel höört ok de Exklave Oppendörp, de en Verbinnen mit den Stadtdeel Wellingdörp hett, man bi den vun Niemöhlen-Dierksdörp blots över Schönkarken bitokamen is. De Inwahnerschen un Inwahners vun Niemöhlen leven vun de Watermöhlen an de Schwentine. In Dierksdörp geevt dat mehr Landwertschop. 1871 leven üm un bi 700 Lüüd in de Stadtdeel, man dat änner sik mit Georg Howaldt un sien Schippwarft. 1876 bo he de „Kieler Schippwarft“ un den Oortsdeel Nie-Dierksdörp direktemang vör de Warftdöörn. So kunnen de Arbeiders dichtebi wahnen. 1900 leven dor al 3 000 Lüüd. 1924 wöör Niemöhlen-Dierksdörp Kieler Stadtdeel. Blangen HDW kemen noch anner Firmen na Niemöhlen-Dierksdörp. Anschütz weer dor 1905 grünnen, en Ünnernehmen dat den Küselkompass erfunn. In den olen Bo findt en vundaag en Klinik gegen psychisch Pien (Schmerzklinik Kiel). 1947 siedel Rudolf Hell sien Bedreev in Kommunikatschoons- un Reprodukschoonstechnik in Niemöhlen-Dierksdörp an. De Bo warrt nu vun de Fachhoochschool bruukt. De
Rönn (dt. Rönne) is en Stadtdeel in’n Süden vun Kiel. He grenzt an de Stadtdele Wellsee un Elmschenhagen in’n Noorden, an de Gemeen Pohnsdörp in’n Oosten, an de Gemeen Honnigsee in’n Süden un an den Stadtdeel Moorsee in’n Westen. De Wohlersbarg is mit 74,2 m de hööchste Barg vun Kiel. In’t Johr 1300 düker dat Dörp to’n eersten Mal op ünner den Naam Renne. 1970 keem Rönn to Kiel. Bet vundaag behöllt Rönn sien Dörp-Charakter. In de Meren gifft dat en Löschdiek, un de ole Puck’sche Hoff, de bet 1966 en Kroog weer, is vundaag en Wahn- un Wertschophuus. De Landwertschop is jümmers noch wichtig. Puck’sche Hoff Amateur-Funk-Anlaag Rönn – Biller, Videos, Höördateien Rönn in’t Stadtwiki vun Kiel Landshööftstadt Kiel (2017) interaktive Koort (dt.) Stadtdelen vun Kiel 1: Ooltstadt | 2: Vörstadt | 3: Exerzeerplatz | 4: Damperhoff | 5: Brunswik | 6: Düsternbrook | 7: Blücherplatz | 8: Wik | 9: Ravensbarg | 10: Schrevendiek | 11: Süüdkarkhoff | 12: Gaarden-Oost | 13: Gaarden-Süüd–Kronsborg | 14: Hassee | 15: Hasseldieksdamm | 16: Ellerbek | 17: Wellingdörp | 18: Holtenau | 19: Pries | 20: Friesort | 21: Niemöhlen-Dierksdörp | 22: Elmschenhagen | 23: Suchsdörp | 24: Schilksee | 25:
Dit Woort hett noch annere Bedüden: kiek dorför ünner Wellsee (Mehrdüdig Begreep). Wellsee is en Stadtdeel in’n Süden vun Kiel. He grenzt an de Stadtdele Gaarden-Süüd–Kronsborg in’n Noorden un Westen, an den Stadtdeel Elmschenhagen in’n Oosten, an den Stadtdeel Rönn in’n Süüd-Oosten un an den Stadtdeel Moorsee in’n Süüd-Westen. 1270 düker Wellsee to’n eersten Mal op ünner de Naams Wilse un Welse. Welse kaamt ut en slaawsche Spraak un heet „Ellersee“. Vun 1911 bet 1961 föhr de Bahn vun Kiel na Sibbarg un hool ok in Wellsee. 1970 wöör Wellsee en Kieler Stadtdeel. In de Nengentigerjohren vun’t 20. Johrhunnert bot de Stadt Kiel ne’e Hüüs op en Flach vun 4 km². De Straten in dat Viddel sünd na Lüüd nöömt, de gegen ’t Dridde Riek weer (Stauffenbergring, Goerdelerring). de Wellsee, beleevt as Verpuustrebeet. Industrierebeet Wellsee Lehrstell Jugendopbowark Wellsee – Biller, Videos, Höördateien Wellsee in’t Stadtwiki vun Kiel Landshööftstadt Kiel (2017) interaktive Koort (dt.) Landshööftstadt Kiel (2017) interaktive Koort (dt.) Stadtdelen vun Kiel 1: Ooltstadt | 2: Vörstadt | 3: Exerzeerplatz | 4: Damperhoff | 5: Brunswik | 6: Düsternbrook | 7: Blücherplatz | 8: Wik | 9: Ravensbarg | 10: Schrevendiek | 11: Süüdkarkhoff | 12: Gaarden-Oost | 13: Gaarden-Süüd–Kronsborg
Wellsee betekent Wellsee, Stadtdeel vun Kiel, Wellsee, See in’n Kieler Stadtdeel mit desülvige Naam. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Mairie Karkgellsen weer in de Franzosentied (1810 bet 1813) een von de dree Mairien, in de de Kanton Garlstörp indeelt weer. De Seet weer in Karkgellsen. Se harr 1743 Inwahners. De Ümgegend von Karkgellsen hett vör de Franzosentied to de Amtsvaagdien Amelkusen un Garlstörp von dat Amt Winsen, de Huusvaagdie von dat Amt Lüün un to dat Gericht von dat Klooster St. Michaelis in dat Förstendom Lümborg höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Karkgellsen een von de 18 Mairien in’n Kanton Bienbüddel von’n Distrikt Lümborg, Departement von de Nedderelv. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Karkgellsen weer nu een von de dree Mairien in’n Kanton Garlstörp, Distrikt Lümborg, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to söss Mairien höört harrn: de Mairien Karkgellsen, Heinsen,
De Mairie Behrn weer in de Franzosentied (1810 bet 1813) een von de dree Mairien, in de de Kanton Garlstörp indeelt weer. De Seet weer in Behrn. Se harr 1758 Inwahners. De Ümgegend von Behrn hett vör de Franzosentied to de Amtsvaagdien Amelkusen un Garlstörp von dat Amt Winsen, de Vaagdie Soltau von de Amtsvaagdie Fambossel-Soltau un de Amtsvaagdie Snevern von dat Amt Rodenborg höört. Dat Amt Winsen un de Amtsvaagdie Fambossel-Soltau weren in dat Förstendom Lümborg un dat Amt Rodenborg in dat Hartogdom Bremen. Dat allens leeg in dat Kurförstendom Hannover. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer Behrn keen egen Mairie. Dat weer Deel von de Mairie Bissen in’n Kanton Soltau von’n Distrikt Horborg, Departement von de Nedderelv. Dat hett sik to’n 1. Januar 1811 ännert. Dat Königriek Westfalen müss dat Rebeed direkt an dat Franzöösche Kaiserriek afgeven. De Grenz von Westfalen na dat Kaiserriek weer aver ganz in de Neegd un hett en Reeg Mairien dörsneden. Dorbi is de Mairie Behrn nee billt worrn.
Höpenhoff (hoochdüütsch Höpenhof) is en lütten Oort in de Gemeen Soltau in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Dibbern. De Oort liggt in de Lümbörger Heid dicht bi de Steed, an de de Heidbeek in de Grote Au münnt. De Naveröörd sünd Deimen, Heinhoff un Hambossel in’n Noordoosten, Dibbern in’n Oosten, Öön in’n Süüdoosten, Soltau in’n Süüdwesten un Friedrichseck in’n Westen. In’n Noordwesten liggt de Heidepark Soltau. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Timmerloh in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp. De Oort hett vör 1852 to de Vaagdie Soltau von de Amtsvaagdie Fambossel-Soltau tohöört un denn von 1852 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de siet 2011 Landkreis Heidkreis heet. De Oort hett von öllers bi de Buurschop Dibbern un later de Gemeen Dibbern mit bihöört, de an’n 1. März 1974 mit de Gemeenreform in Neddersassen Deel von de Gemeen Soltau worrn is. Höpenhoff is evangeelsch-luthersch präägt un
Dibbern betekent Dibbern, Oort in de Gemeen Soltau in’n Landkreis Heidkreis, Neddersassen, Dibbern, en Ünnernehmen för Woren ut Porzlaan, Glas un Textil. Dibbern is de Familiennaam von Georg Dibbern (1889–1962), düütschen Schriever un Weltümsegler, Günter Dibbern (* 1946), düütschen Versekerungsmanager, Max Dibbern (1889–1972), düütschen Politiker, Simon Dibbern (* 1988), düütschen Schauspeler, Viggo Dibbern (1900–1981), däänschen Turner. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Mairie Horborg weer in de Franzosentied (1810 bet 1813) een von de twee Mairien, in de de Kanton Horborg indeelt weer. De Seet weer in Horborg. Se harr 5394 Inwahners. De Ümgegend von Horborg hett vör de Franzosentied to de Stadt Horborg un dat Amt Horborg (mit de Huusvaagdie un de Vaagdien Höpen, Lauenbrook un Neeland-Over) in dat Förstendom Lümborg höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Horborg een von de fiev Mairien in’n Kanton Horborg von’n Distrikt Horborg, Departement von de Nedderelv. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Horborg weer nu een von de twee Mairien in’n Kanton Horborg, Distrikt Horborg, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to fiev Mairien höört harrn: de Mairien Horborg, Lauenbrook, Eißendörp un Marmsdörp ut’n Kanton Horborg un
De Mairie Moorborg weer in de Franzosentied (1811 bet 1813) een von de twee Mairien, in de de Kanton Horborg indeelt weer. De Seet weer in Moorborg. Se harr 2184 Inwahners. Moorborg sülvs hett vör de Franzosentied to de Stadt Hamborg höört. De Ümgegend von Moorborg aver hett to de Vaagdie Höpen von dat Amt Horborg un de Huusvaagdie Mesborg von dat Amt Mesborg in dat Förstendom Lümborg höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat hannöversche Rebeed denn Deel von dat Königriek Westfalen worrn, wat en Satellitenstaat von Frankriek weer. Moorborg sülvs is 1810 aver noch hambörgsch bleven. Man al to’n 1. Januar 1811 hett sik dat allens ännert. Dat Königriek Westfalen müss dat Departement von de Nedderelv direkt an dat Franzöösche Kaiserriek afgeven. Dat hambörgsche Moorborg is mit de vörmaals hannöverschen, nu westfäälschen Öörd ut de Ümgegend to de Mairie Moorborg tohoopslaten worrn. Dat weer nu een von de twee Mairien in’n Kanton Horborg, Distrikt Horborg, Departement von de Elvmünnen. In de Mairie sünd blangen dat hambörgsche Moorborg Öörd in tohoopfaat worrn, de vörher in Westfalen
Meinen betekent Meinen, Oort in de Gemeen Soltau in’n Landkreis Heidkreis, Neddersassen. Meinen is de Familiennaam von Maria Meinen (1905–1992), Swiezer Schrieversche un Danzerin, Olaf Meinen (* 1967), düütschen Politiker, Susanna Meinen (* 1992), Swiezer Biathletin un Skilanglöperin. Kiek ok bi: Meynen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Töpen betekent Töpen, Gemeen in’n Landkreis Hof, Bayern, Töpen, Oort in de Gemeen Munste in’n Landkreis Heidkreis, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Raben betekent Raben, Oort in de Gemeen Soosdörp in’n Landkreis Lümborg, Neddersassen, Raben, Oort in de Gemeen Rabenstein in’n Landkreis Potsdam-Middelmark, Brannenborg, Raben, ole mekelbörgsche Eddelfamilie. Raben is de Familiennaam von David von Raben (üm 1600–?), düütschen Hoffbeamten, Ernst von Raben (1877–1924), düütschen Offzeer, Frederik Raben-Levetzau (1850–1933), däänschen Diplomaat un Politiker, Friedrich Raben (1854–1913), düütsch-däänschen Koopmann un Ünnernehmer, Hans-Jürgen Raben (* 1943), düütschen Schriever, Jens Raben (1880–1960), däänschen Archäoloog, Peer Raben (1940–2007), düütschen Kumponist, Peter Raben (1661–1727), däänschen Admiraal. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Raven betekent Raven, Geslecht von Vagels, Raven, Oort in Illinois, USA, Raven, Oort in Kentucky, USA, Raven, Oort in Virginia, USA, Raven, Oort in Noordmazedonien, Raven, Eddelfamilie ut de Uckermark, Raven, Drohn von dat US-Militär, Raven, US-amerikaanschen Wrestler, Raven Software, Utwicklerstudio för Computerspelen, Raven, Heftroman von Wolfgang Hohlbein, Raven, US-amerikaansche Feernsehreeg, Raven, US-amerikaanschen Film ut dat Johr 2009, Raven, brietsche Band. Dat is ok de hoochdüütsche Naam von Raben, Oort in de Gemeen Soosdörp in’n Landkreis Lümborg, Neddersassen. Raven is de Familiennaam von Bertram H. Raven (1926–2020), US-amerikaanschen Psycholoog un Sozioloog, Charles E. Raven (1885–1964), brietschen Theoloog un Schriever, Eduard von Raven (1807–1864), düütschen Generaalmajor, Elsa Raven (* 1929), US-amerikaansche Schauspelerin, Ernst von Raven (1816–1890), düütschen Maler, Ernst Werner von Raven (1727–1787), düütschen Freemürer, Frederick Edward Raven (1837–1903), engelschen Preddiger, Henry Cushier Raven (1889–1944), US-amerikaanschen Zooloog un Anatoom, Herbord von Raven (?–1287), Stadtschult von Nigenbramborg, Jakob Raven (üm 1514–1557/1558), Hansesekretär, John C. Raven (1902–1970), brietschen Psycholoog, John Earle Raven (1914–1980), brietschen Philosophiehistoriker, Lynn Raven (* 1971), düütsch-US-amerikaansche Schrieversche, Maarten J. Raven (* 1953), nedderlandschen Ägyptoloog, Marion Raven (* 1984), noorweegsche Sängerin, Mathilde Raven (1817–1902), düütsche Schrieversche, Michael Raven (* 1969), US-amerikaanschen Speelbaas, Produzent un Dreihbookschriever, Nina Raven-Kindler (1911–1996), düütsche Schauspelerin,
John Raven is de Naam von John C. Raven (1902–1970), brietschen Psycholoog, John Earle Raven (1914–1980), brietschen Philosophiehistoriker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Vincent Raven is de Naam von Vincent Raven (1859–1934), engelschen Inschenör, Vincent Raven (* 1966), Swiezer Mentalist un Töverkünstler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.